open-index/open-wikipedia-markdown huggingface dataset:
Α.Ο. Αστέρας Λάρισας

Ο **Αθλητικός Όμιλος Αστέρας Λάρισας** είναι ελληνικό αθλητικό σωματείο που δραστηριοποιείται στη Λάρισα, στον ομώνυμο νομό, όπου και βρίσκεται η έδρα του, το Κλειστό Γυμναστήριο Αλκαζάρ. Επίσημο έτος ίδρυσής του είναι το 1990 και αγωνίζεται με χρώματα το μπλε και το λευκό. Διατηρεί τμήματα ανδρικής καλαθοσφαίρισης όλων των ηλικιακών βαθμίδων.

## Τμήμα καλαθοσφαίρισης ανδρών
### Ιστορική αναδρομή
Ο Αστέρας Λάρισας ιδρύθηκε το 1990 από μια ομάδα φίλων της καλαθοσφαίρισης: Θανάσης Ζησούλης, Xρήστος Ζαχαρέλης, Παναγιώτης Γκρέτσης και Δημήτρης Κουλουράς.

Κατά την πρώτη δεκαετία ύπαρξής του, μέχρι και το 1999, συμμετείχε στο Πρωτάθλημα της Β' Κατηγορίας Ε.Σ.ΚΑ.Θ. Το 1999 κέρδισε σε αγώνα μπαράζ τον Ερμή Τρικάλων, λαμβάνοντας το εισιτήριο ανόδου στην Α2 Κατηγορία της Ε.Σ.ΚΑ.Θ. Την επόμενη χρονιά τερμάτισε στην κορυφή της βαθμολογίας και ανέβηκε στην Α1 Ε.Σ.ΚΑ.Θ. Το 2001 δημιουργήθηκαν για πρώτη φορά τμήματα υποδομής που μετέχουν στα αντίστοιχα παιδικά πρωταθλήματα.

Μετά από μία δεκαετία στην Α1 Ε.Σ.ΚΑ.Θ. ο Αστέρας κατέκτησε το 2010-11 αήττητος σε 22 αγώνες το Πρωτάθλημα της Ε.Σ.ΚΑ.Θ., λαμβάνοντας παράλληλα το δικαίωμα συμμετοχής για πρώτη φορά στην ιστορία του στη Γ' Εθνική Κατηγορία.

Κατά την περίοδο 2011-12, συμμετέχοντας στον 1ο Όμιλο Βορρά της Γ' Εθνικής, ο σύλλογος ολοκλήρωσε τις αγωνιστικές του υποχρεώσεις στην 5η θέση της βαθμολογίας. Την επόμενη χρονιά, 2012-13, τερμάτισε στην 8η θέση της κατάταξης, διασφαλίζοντας την παραμονή του στα εθνικά πρωταθλήματα για μία επιπλέον χρονιά.

Κατά την αγωνιστική περίοδο 2013-14, ο Α.Ο. Αστέρας Λάρισας διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Βορρά. Έχοντας συγκεντρώσει 8 νίκες και 13 ήττες, κατέλαβε τη 10η θέση της τελικής βαθμολογίας, εντός της ζώνης του υποβιβασμού στα τοπικά πρωταθλήματα.

Έδρα του συλλόγου είναι το Κλειστό Γυμναστήριο Αλκαζάρ. Πρόεδρος του διοικητικού συμβουλίου είναι ο Κωνσταντίνος Μπαζάκης, ενώ καθήκοντα πρώτου προπονητή διατηρεί από τον Ιανουάριο του 2014 ο Νικηφόρος Τριανταφυλλίδης. 
### Παλαιότερες συνθέσεις
**Ρόστερ 2013-14**
Το ρόστερ του Αστέρα Λάρισας για την αγωνιστική περίοδο 2013-14 συνέθεσαν οι παρακάτω αθλητές:



## Τίτλοι
*A1 Θεσσαλίας: 
**2010-11
*A2 Θεσσαλίας: 
**1999-00

## Παραπομπές


## Πηγές
* Αθλητισμός στη Λάρισα Α.Ε.Λ. μια πόλη

## Εξωτερικοί σύνδεσμοι

* Α.Ο. Αστέρας Λάρισας, επίσημος ιστότοπος.

Κατηγορία:Αθλητικοί σύλλογοι Λάρισας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι αντιπτέρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις αθλητικών συλλόγων το 1990
Κατηγορία:Ιδρύσεις ομάδων καλαθοσφαίρισης το 1990
Αριστόβουλος Γ΄

[thumb|right|100 px|Εικόνα της [Κλεοπάτρα Ζ΄ της Αιγύπτου|Κλεοπάτρας Ζ΄  από το *Die Schedelsche Weltchronik* ή *Nuremberg Chronicle*1493.]]

Ο **Αριστόβουλος  Γ΄**, αρχιερέας των Ιουδαίων, ήταν γιός του Αλέξανδρου της Ιουδαίας και της Αλεξάνδρας, κόρης του Υρκανού Β΄  . Ήταν επίσης αδελφός της Μαριάμης συζύγου του Ηρώδη του Μεγάλου.

## Ο Αριστόβουλος αρχιερέας
Όταν ο Ηρώδης ανήλθε στην εξουσία διόρισε αρχιερέα τον Ανανήλο, έναν ιερέα από την Βαβυλώνα. Η μητέρα του Αριστόβουλου χρησιμοποίησε την γνωριμία της με την Κλεοπάτρα που διατηρούσε σχέση με τον ισχυρό άντρα της Ανατολής, Μάρκο Αντώνιο,  προκείμενου να διοριστεί στην θέση αυτή ο νεαρός γιός της  .

Ο Μάρκος Αντώνιος έστειλε στην Ιουδαία  τον έμπιστο αξιωματικό του, Κόιντο Δέλλιο, ο οποίος αφού εξέτασε την υπόθεση συνηγόρησε υπέρ της άποψης της Αλεξάνδρας. Έτσι ο Ηρώδης με εντολή του Αντώνιου καθαίρεσε τον άσημο Ανανήλο και διόρισε στην θέση του αρχιερέα τον Αριστόβουλο.

## Το τέλος του Αριστόβουλου
Ο Ηρώδης υποπτεύονταν τον νεαρό απόγονο της δυναστείας των Ασμοναίων και κατασκόπευε αυτόν και την μητέρα του. Η Αλεξάνδρα, η οποία είχε αντιληφθεί τις κινήσεις του Ηρώδη, σχεδίαζε να αποδράσει με τον γιο της στην Αίγυπτο. Το σχέδιο της όμως ματαιώθηκε όταν προδόθηκε στον Ηρώδη.

Οι φόβοι του Ηρώδη έγιναν εντονότεροι όταν ο νεαρός αρχιερέας έκανε την πρώτη του επίσημη εμφάνιση στην γιορτή της Σκηνοπηγίας με την στολή του αρχιερέα και το πλήθος ξέσπασε σε επευφημίες προς αυτόν.

Έπειτα από το περιστατικό αυτό αποφάσισε να εξοντώσει τον Αριστόβουλο. Τον έστειλε με κάποια πρόφαση στην Ιεριχώ και εκεί κάποιοι από τους Κέλτες σωματοφύλακες του Ηρώδη  έπνιξαν τον Αριστόβουλο στα λουτρά των ανακτόρων της πόλης (35 π.Χ.).

## Παραπομπές


## Πηγές

* Jewish Encyclopedia * [http://www.jewishencyclopedia.com/articles/1770-aristobulus-iii ARISTOBULUS III.]*
* Ιώσηπος *Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι ΄Ελληνες», Κάκτος* 1997
* Библиотека Руслана Хазарзара.* [http://khazarzar.skeptik.net/books/flavius/aj/gr/index.htm Φλαυίου Ἰωσήπου ἱστοριῶν τῆς Ἰουδαικῆς ἀρχαιολογίας.Josephus Flavius.Antiquitas Judaeorum. Graece (ed. B. Niese).Flavius Josephus. Flavii Iosephi opera. B. Niese. Berlin. Weidmann. 1892 Liber XV]*

Κατηγορία:Ασμοναϊκή δυναστεία
Αριστόβουλος

Το όνομα **Αριστόβουλος** έφεραν :
*Αριστόβουλος Α΄, βασιλιάς των Ιουδαίων 104-103 π.Χ.
*Αριστόβουλος Β΄, βασιλιάς των Ιουδαίων 67-63 π.Χ.
*Αριστόβουλος Γ΄, αρχιερέας των Ιουδαίων  35 π.Χ.
*Αριστόβουλος Δ΄, γιος του Ηρώδη του Μεγάλου και της Μαριάμ. Εκτελέστηκε το 6 π.Χ..
*Αριστόβουλος ο Νεότερος, αδελφός του Ηρωδη Αγρίππα Α΄, βασιλιά των Ιουδαίων (37-44) 
*Αριστόβουλος βασιλιάς της Χαλκίδας (52-73),γιος του Ηρώδη της Χαλκίδας του Λιβάνου.
*Αριστόβουλος του Πανέα (3ος-2ος αιώνας π.Χ.), Ιουδαίος περιπατητικός φιλόσοφος, ιδρυτής της Ιουδαϊκής Αλεξανδρινής Σχολής. 
*Αριστόβουλος της Κασσάνδρειας (περ. 375–301 π.Χ.), Έλληνας ιστορικός, συνόδεψε τον Μέγα Αλέξανδρο στις εκστρατείες του
Ρόττενμπουργκ αμ Νέκαρ

Το Ρόττενμπουργκ αμ Νέκαρ () είναι πόλη που βρίσκεται στη νοτιοδυτική Γερμανία, στο κρατίδιο της Βάδης Βυρττεμβέργης, περίπου 50 χλμ. νότια της Στουτγκάρδης. Είναι χτισμένη στις όχθες του ποταμού Νέκαρ (γερμ. Neckar).

Το Ρόττενμπουργκ είναι έδρα της Ρωμαϊκής Καθολικής Επισκοπής του Ρόττενμπουργκ-Στουτγκάρδη.

## Παραπομπές


## Εξωτερικοί σύνδεσμοι
* 
* Επίσημη Σελίδα της πόλης του Ρόττενμπουργκ

Κατηγορία:Κωμοπόλεις της Γερμανίας
Κατηγορία:Πόλεις της Βάδης-Βυρτεμβέργης
Ουέλι Μάουρερ

Ο **Ούλριχ Ουέλι Μάουρερ** (Ueli Maurer, γενν. 1η Δεκεμβρίου 1950 στο Βέτσικον (Wetzikon) είναι Ελβετός πολιτικός. Ήταν μέλος του Ελβετικού Ομοσπονδιακού Συμβουλίου από το 2009 έως το 2022 και επικεφαλής του Ελβετικού Ομοσπονδιακού Τμήματος αρμοδίου για την άμυνα, την Πολιτική Προστασία και τον Αθλητισμό (υπουργός Άμυνας). Είναι ηγετικό στέλεχος του Ελβετικού Λαϊκού Κόμματος.. Εξελέγη από την Ομοσπονδιακή Συνέλευση για να διαδεχθεί τον ομοσπονδιακό σύμβουλο Σάμουελ Σμιτ το Δεκέμβριο του 2008 και ανέλαβε καθήκοντα την 1η Ιανουαρίου 2009. Την 1η Ιανουαρίου 2013 ανέλαβε Πρόεδρος της Ελβετικής Συνομοσπονδίας για ένα έτος και την 1η Ιανουαρίου 2018 Αντιπρόεδρος επίσης για ένα έτος.

## Προσωπικά στοιχεία και επαγγελματική καριέρα
Γιος ενός πτωχού αγρότη, ο Μάουρερ μεγάλωσε στο Τσίρχερ Όμπερλαντ (Zürcher Oberland). Αργότερα απέκτησε δίπλωμα ομοσπονδιακού λογιστή και υπηρέτησε ως διευθυντής της Αγροτικής Ένωσης της Ζυρίχης (1994-2008). Είναι παντρεμένος με 6 παιδιά.

## Πολιτική καριέρα
Από το 1978 ως το 1986 ήταν μέλος της δημοτικής κυβέρνησης του Χίνβιλ (Hinwil) και εξελέγη βουλευτής στο καντόνι της Ζυρίχης το 1983, όπου υπήρξε πρόεδρος ως το 1991. Ηττήθηκε στις εκλογές του 1991 αλλά εξελέγη στις εθνικές εκλογές. Το 1996 εξελέγη πρόεδρος του Λαϊκού Κόμματος.

Στις 10 Δεκεμβρίου 2008 ο Μάουρερ εξελέγη μέλος του Ομοσπονδιακού Συμβουλίου στον τρίτο γύρο της ψηφοφορίας με 122 ψήφους. Ο ίδιος εξελέγη Αντιπρόεδρος της Ελβετικής Συνομοσπονδίας για το 2012 και ξανά το 2018. Στις 5 Δεκεμβρίου 2012 εξελέγη πρόεδρος για το έτος 2013.

Ο Μάουρερ εξελέγη ξανά πρόεδρος της Ελβετικής Συνομοσπονδίας στις 5 Δεκεμβρίου 2018 (συγκεντρώνοντας 201 ψήφους επί συνόλου 209)  και ορκίστηκε την 1η Ιανουαρίου 2019 υπηρετώντας ως τις 31 Δεκεμβρίου της ίδιας χρονιάς.

Στο Ομοσπονδιακό Συμβούλιο υπηρέτησε έως τις 31 Δεκεμβρίου 2022.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Ελβετικής Συνομοσπονδίας
Προλίνη

Η **προλίνη** (σύντμηση **Pro** ή **P**) είναι ένα α-αμινοξύ. Είναι ένα από τα πρωτεϊνογόνα αμινοξέα και στο DNA κωδικοποιείται με τα κωδικόνια CCU, CCC, CCA, και CCG. Ο ανθρώπινος οργανισμός μπορεί να συνθέσει προλίνη από άλλες ενώσεις, άρα δεν είναι διατροφικώς απαραίτητο αμινοξύ. Είναι το μοναδικό πρωτεϊνικό αμινοξύ το οποίο ενσωματώνει στο μόριό του μια δευτεροταγή αμίνη, δηλαδή το αμινικό άζωτο ενώνεται με δύο αλκυλομάδες (R1-N(H)-R2). Είναι υδρόφοβο αμινοξύ με σημαντικό ρόλο στον καθορισμό της δομής των πρωτεϊνικών αλυσίδων λόγω της δομικής ιδιαιτερότητας που προσδίδει στο μόριο ο πενταμελής δακτύλιος.

## Δομή
Ως χειρόμορφο μόριο, η προλίνη μπορεί να υπάρχει σε δύο οπτικά ισομερή, την L-προλίνη και την D-προλίνη. Όπως και τα άλλα πρωτεϊνικά αμινοξέα, η προλίνη σε βιολογικούς οργανισμούς απαντάται μόνο ως L-προλίνη.

Η πλευρική αλυσίδα της προλίνης είναι μοναδική μεταξύ όλων των πρωτεϊνικών αμινοξέων στο ότι ενώνεται ομοιοπολικά με το άτομο αζώτου που συμμετέχει στον πεπτιδικό δεσμό, σχηματίζοντας έναν κυκλικό πυρρολιδινικό δακτύλιο, από τον οποίο προέρχεται και το όνομά της. Ο πυρρολιδινικός δακτύλιος περιορίζει την δυνατότητα περιστροφής περί του δεσμού N-Cα, επιβάλλοντας δομική ακαμψία στον πεπτιδικό δεσμό που προηγείται της προλίνης στην πρωτεϊνική αλυσίδα. Λόγω της ιδιαίτερης δομής της εντοπίζεται κυρίως σε σημεία καμπής (στροφής) των πρωτεϊνικών αλυσίδων, και όχι σε δευτεροταγείς δομές τύπου α-έλικας ή β-πτυχωτής επιφάνειας. 

## Σύνθεση
Η L-προλίνη παράγεται βιοχημικά από το L-γλουταμινικό οξύ. Για την αντίδραση μετατροπής απαιτούνται ένα μόριο ATP και δύο μόρια NADPH . Η ίδια η προλίνη είναι πρόδρομη ένωση της υδροξυπρολίνης, ενός από τα βασικά συστατικά του κολλαγόνου.

Εργαστηριακά η προλίνη μπορεί να παραχθεί σαν ρακεμικό μίγμα από τον διαιθυλεστέρα του μηλονικού οξέος και το ακρυλονιτρίλιο.

## Βιολογικός ρόλος
Το κυριότερο χαρακτηριστικό της προλίνης είναι η δομική ακαμψία της, και γι' αυτό αξιοποιείται πρωτίστως ως ρυθμιστής της δευτεροταγούς δομής των πρωτεϊνών. Ειδικότερα, η παρουσία της προλίνης στην αλληλουχία των αμινοξέων συνήθως επιφέρει την διακοπή μιας ελικοειδούς πρωτεϊνικής δομής (α-έλικα) και συνεπάγεται τη μετάβαση σε μία δομικά πιο άτακτη περιοχή του πολυπεπτιδίου. Η προλίνη είναι επίσης αναγκαία για τον σχηματισμό του κολλαγόνου.

## Παραπομπές


## Πηγές
* J. M. Berg, L. Stryer, J. L. Tymoczko, *Βιοχημεία*, Πανεπιστημιακές Εκδόσεις Κρήτης, 2005.
* D. Whitford, *Proteins: structure and function*, Wiley, 2005.

Κατηγορία:Πρωτεϊνικά αμινοξέα
Κατηγορία:C5
Κατηγορία:Πυρρολιδίνες
Κατηγορία:Χειρομορφία (χημεία)
Τζόναθαν Μενσά

Ο **Τζόναθαν Μενσά** (γεννημένος στις 13 Ιουλίου 1990), πιο γνωστός ως **Τζόναθαν**, είναι Γκανέζος επαγγελματίας ποδοσφαιριστής ο οποίος αγωνίζεται ως αμυντικός για λογαριασμό της ομάδας Κολόμπους Κρου και την Εθνική Γκάνας. 

## Συλλογική Καριέρα

### Ασάντι Γκολντ ΣΚ και Φρι Στέιτ Σταρς
;2007&ndash;2008 και 2008&ndash;2009
Ο Τζόναθαν εντάχθηκε στους Φρι Στέιτ Σταρς στη διάρκεια της θερινής διακοπής του 2008 και αποκτήθηκε από τη μεγάλη ομάδα της Γκάνας, Ασάντι Γκολντ ΣΚ. Τον Ιούλιο του 2009, υπήρξαν φήμες για ενδεχόμενη μετακόμισή του στον Παναθηναϊκό, αλλά τελικώς ο Τζόναθαν προτίμησε να παραμείνει στη Νοτιοαφρικάνικη ομάδα του.

### Ουντινέζε και Γρανάδα ΚΦ
;2010&ndash;2011
Τον Ιανουάριο του 2010, αφού εντάχθηκε στην Ουντινέζε, μετακόμισε ως δανεικός στην ισπανική Γρανάδα ΚΦ. Καθώς όμως η Ουντινέζε δεν διέθετε θέση ξένου, ο παίκτης ουσιαστικά ανήκε στη θυγατρική ισπανική ομάδα.

### Εβιάν-Τονόν-Γκαγιάρ
Στις 8 Ιουλίου 2011, ο Τζόναθαν μετακόμισε στη νεοπροβιβασθείσα ομάδα της γαλλικής Λιγκ 1, Εβιάν, υπογράφοντας συμβόλαιο τετραετούς διάρκειας.

## Διεθνής καριέρα

Το 2009, ο Τζόναθαν ήταν μέλος της ομάδας της Γκάνας που συμμετείχε στο αφρικανικό πρωτάθλημα U-20 στο Κιγκαλί, όπου και βοήθησε την Γκάνα να κατακτήσει το τρόπαιο. Οι εμφανίσεις του στη διάρκεια της διοργάνωσης αυτής οδήγησαν στην κλήση του για το Παγκόσμιο Κύπελλο του 2010, το οποίο έλαβε χώρα στη Νότια Αφρική όπου έλαβε τον αριθμό 8 στη φανέλα του, έναν αριθμό που συνήθως χρησιμοποιούσε ο Μικαέλ Εσσιέν. Καθιερώθηκε ως κεντρικό αμυντικό δίδυμο με τον Τζον Μενσά εξαιτίας της απουσίας, λόγω τραυματισμού, του βασικού κεντρικού αμυντικού Ισαάκ Βορσά. Αγωνίστηκε σε δύο από τρία παιχνίδια της Γκάνας για τη φάση των ομίλων του Παγκοσμίου Κυπέλλου Ποδοσφαίρου του 2010 και στη νίκη της ομάδας του, στη φάση των 16 της διοργάνωσης, επί των ΗΠΑ.

## Διεθνή γκολ

## Τίτλοι και βραβεύσεις

### Διεθνείς
;Νέοι
**[[Εθνική Γκάνας U-20 (ποδόσφαιρο ανδρών)|Γκάνα U-20]]**
* Αφρικανικό Πρωτάθλημα Νέων 2009
* Νικητής Παγκοσμίου Κυπέλλου U-20: 2009

;Άνδρες
**[[Εθνική Γκάνας (ποδόσφαιρο ανδρών)|Γκάνα]]**
*Φιναλίστ Κυπέλλου Εθνών Αφρικής: 2010
*Ημιτελικά Παγκοσμίου Κυπέλλου: 2010

## Παραπομπές



Κατηγορία:Γκανέζοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Εβιάν-Τονόν-Γκαγιάρ
Κατηγορία:Ποδοσφαιριστές Ασάντι Γκολντ ΣΚ
Κατηγορία:Ποδοσφαιριστές Φρι Στέιτ Σταρς ΦΚ
Κατηγορία:Ποδοσφαιριστές Εθνικής Γκάνας
Κατηγορία:Ποδοσφαιριστές Εθνικής Γκάνας Κ20
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΦΚ Ανζί Μαχατσκαλά
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές Κυπέλλου Εθνών Αφρικής 2021
Ευημερία

:*Για την ελληνιστική κώμη της Αιγύπτου με το ίδιο όνομα, δείτε [[Ευημερία Κάτω Αιγύπτου]]*
Με την ευρύτερη έννοια ο όρος **ευημερία** σημαίνει ευμάρεια, δηλαδή ευζωία, άνετη διαβίωση. Υπό στενότερο όμως νόημα ο όρος είναι περισσότερο κοινωνικοοικονομικός που αναφέρεται στην άνεση, ή τη βελτίωση, των συνθηκών ζωής μιας κοινωνίας σε συνάρτηση του εισοδήματος και στο μέτρο βεβαίως που συνθήκες επηρεάζουν αυτή, όπως εν προκειμένω μπορεί να είναι η οικονομική πολιτική που εφαρμόζεται από την τοπική κυβέρνηση, ή από ιδιωτικές επιχειρήσεις, ή και ακόμα από εθελοντικές οργανώσεις.
Έτσι υπό τη στενότερη αυτή έννοια απαντάται ο όρος σε εκφράσεις όπως: "*Κράτος ευημερίας*", "*Οικονομική της ευημερίας*", "*βιομηχανική ευημερία*", "*έργο ευημερίας*" κ.λπ.

## Βασική διάκριση
Όπως αναφέρθηκε στην αρχή ο όρος είναι περισσότερο κοινωνικοοικονομικός. Εξ αυτού του λόγου η ευημερία θεωρητικά διακρίνεται σε "οικονομική ευημερία" και σε "κοινωνική ευημερία" που εξετάζονται από διαφορετικές επιστήμες με κοινή όμως συγκλίνουσα έννοια εφαρμογής την Πρόνοια και διάφορα μέτρα που μπορεί να ληφθούν επί της τελευταίας, όπως π.χ. επιδοτήσεις, επιδόματα, διάφορα βοηθήματα κ.λπ.

## Θέση των οικονομολόγων
Οι οικονομολόγοι ερευνητές της ευημερίας επιχείρησαν να διατυπώσουν διάφορους κανόνες οικονομικής πολιτικής και ειδικότερα της δημόσιας ή δημοσιονομικής επί της φορολογίας, όπως π.χ. η φορολογία θα πρέπει να είναι αφενός ίση για όλους και αφετέρου προοδευτική. Οι δε άμεσοι φόροι να είναι ευνοϊκότεροι από τους έμμεσους, ενώ οι τιμές θα πρέπει να εξισώνουν το επιπλέον κόστος της παραγωγής μιας επιπλέον μονάδας του προϊόντος. Στο σημείο αυτό οι Χώρες το επιτυγχάνουν με επιβολή δασμών ακόμα και στα πλαίσια της αμοιβαιότητας, ή με άλλα παράλληλα μέτρα κοινωνικής πολιτικής βελτιώνοντας την κοινωνική ευημερία.

## Πηγές
* UNESCO "Λεξικό Άγριων διαθέσεων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.1ος, σελ.298.

## Εξωτερικοί σύνδεσμοι
* 
* 


Κατηγορία:Δημόσια οικονομικά
Σουηδικό Λαϊκό Κόμμα της Φινλανδίας

Το **Σουηδικό Λαϊκό Κόμμα της Φινλανδίας** (φινλ. *Suomen ruotsalainen kansanpuolue*, σουηδ. *Svenska folkpartiet i Finland*) είναι ένα σουηδόφωνο φινλανδικό φιλελεύθερο κόμμα που υπερασπίζεται τα δικαιώματα της σουηδόφωνης μειονότητας της Φινλανδίας. Ο κύριος στόχος του κόμματος από την ίδρυσή του είναι η υπεράσπιση του δικαιώματος των Σουηδόφωνων Φινλανδών στη χρήση της σουηδικής γλώσσας και της διατήρησης της θέσης της στη σουηδική κοινωνία. Το κόμμα συμμετέχει στην κυβέρνηση από το 1979 έχοντας συνήθως μία με δύο θέσεις στην κυβέρνηση και έχει συνεργαστεί τόσο με τη δεξιά όσο με την αριστερά στο Κοινοβούλιο της Φινλανδίας. 

Το γεγονός ότι τόσο δεξιές όσο και αριστερές κυβερνήσεις χρειάστηκαν τη στήριξη του κόμματος έχει καταστήσει σημαντική την επιρροή του κόμματος στην πολιτική της Φινλανδίας, παρά τη σχετικά μικρή εκλογική του δύναμη. Αυτό οφείλεται στο γεγονός ότι η σουηδική γλώσσα είναι η μία από τις δύο επίσημες γλώσσες της χώρας, καθώς και στο γεγονός ότι η σουηδόφωνη μειονότητα έχει ασκήσει σημαντική επιρροή στον φινλανδικό πολιτισμό. Το κόμμα είναι μέλος της Φιλελεύθερης Διεθνούς και του Ευρωπαϊκού Φιλελεύθερου Δημοκρατικού και Μεταρρυθμιστικού κόμματος.

Το κόμμα έλαβε 4,31% των ψήφων και 9 έδρες στις τελευταίες εκλογές και βρίσκεται στην κυβέρνηση.
## Εκλογικά αποτελέσματα

### Κοινοβούλιο

### Ευρωπαϊκό κοινοβούλιο

### Προεδρικές

## Εξωτερικοί σύνδεσμοι
* 

Κατηγορία:Φινλανδικά πολιτικά κόμματα
Κατηγορία:Φιλελεύθερα κόμματα στη Φινλανδία
Τελικός ΟΥΕΦΑ Τσάμπιονς Λιγκ 2004

Ο **Τελικός του [[Champions League 2003-04|Champions League]]** για το 2004 διεξήχθη στις 26 Μαΐου στο Arena AufSchalke του Γκελζενκίρχεν μεταξύ της ΑΣ Μονακό και της ΦΚ Πόρτο. Ο αγώνας έληξε με σκορ 0:3. Η Πόρτο κατέκτησε το τρόπαιο για δεύτερη φορά στην ιστορία της μετά το 1987. Διαιτητής του αγώνα ήταν ο Κιμ Μίλτον Νίλσεν από τη Δανία.

## Λεπτομέρειες τελικού

 

Κατηγορία:Κύπελλο Πρωταθλητριών Ευρώπης
Κατηγορία:Διεθνείς ποδοσφαιρικές διοργανώσεις στη Γερμανία
Κατηγορία:Ποδόσφαιρο το 2004
Γιάζνα

Στον Ινδουισμό, **Γιάζνα** (Σανσκριτικά: यज्ञ) που σημαίνει *θυσία*, είναι μια τελετουργία όπου δημιουργείται μια «ιερή» φωτιά η οποία συμβολίζει μια πράξη θυσίας . Είναι η κεντρική θρησκευτική εκδήλωση στην πίστη των Βέδων.  Σύμφωνα με την λατρεία ο Θεός Αγνί (είναι η φωτιά) μεταφέρει τις προσφορές των πιστών στις υπόλοιπες θεότητες .

Η τελετή αυτή γίνεται από εξειδικευμένους ιερείς, τους *Ρτβιζ*, οι οποίοι εκτός από την δημιουργία της φωτιάς ψέλνουν ιερά κείμενα *Σάμα* ή *Γιαζούρ Βέδες*. Αυτή η πίστη περιγράφεται σε λεπτομέρεια στην Βραχαμική βιβλιογραφία με κεντρική ιδέα ότι η θυσία αυτή είναι το μέσο κατά το οποίο το σύμπαν έγινε ύπαρξη και την συνέχεια του κόσμου.  

Παλαιότερα στην τελετή αυτή λάμβαναν χώρα και θυσίες ζώων. Κυρίως επιλεγόντουσαν κατσίκες και όχι καμήλες ή γαϊδούρια τα οποία σύμφωνα με την ινδουιστική παράδοση δεν είχαν την ουσία «μεντχά» που είναι απαραίτητη για την θυσία. Η θυσία αυτή δεν θεωρούταν βίαιη πράξη (δηλαδή *χιμσά* κατά τον Ινδουισμό) και με αυτό το τρόπο το θυσιαζόμενο ζώο αποκτούσε υψηλή αναγέννηση. Υπήρχε και η ανθρωποθυσία, γνωστή και ως *πουρουσαμέδχα* η οποία θεωρείται η υψηλότερη κατά τις Βέδες. Ανθρωποθυσίες λαμβάνανε χώρα μέχρι το 19ο αιώνα (στο Καμακχγιά της περιοχής Άσαμ, και στο Ταντζόρε). Η επίδραση του Βουδισμού και του Τζαϊνισμού είναι ο λόγος που σταμάτησαν οι θυσίες ζώων και αντικαταστάθηκαν από φρούτα, λουλούδια και λαχανικά.  Στη φωτιά παλαιότερα ριχνόντουσαν και χρηστικά αντικείμενα . 

## Παραπομπές


Κατηγορία:Ινδουισμός
Νόρδερν Πρέμιερ Λιγκ Πρέμιερ Ντιβίζιον

Η **Πρέμιερ Ντιβίζιον** είναι η κορυφαία κατηγορία της Νόρδερν Πρέμιερ Λιγκ. Είναι στο επίπεδο 7 του ποδοσφαίρου της Αγγλίας και βρίσκεται έξι επίπεδα κάτω από την Πρέμιερ Λιγκ. Για λόγους χορηγίας, συχνά αναφέρεται ως *Evo-Stik Division Premier League*.

## Nικητές

*1968–69 Μάκλεσφιλντ Τάουν
*1969–70 Μάκλεσφιλντ Τάουν
*1970–71 Γουίγκαν Αθλέτικ
*1971–72 Στάφορντ Ρέιντζερς
*1972–73 Μπόστον Γιουνάιτεντ
*1973–74 Μπόστον Γιουνάιτεντ
*1974–75 Γουίγκαν Αθλέτικ
*1975–76 Ράνκορν
*1976–77 Μπόστον Γιουνάιτεντ
*1977–78 Μπόστον Γιουνάιτεντ
*1978–79 Μόσλεϊ

*1979–80 Μόσλεϊ
*1980–81 Ράνκορν
*1981–82 Μπάνγκορ Σίτι
*1982–83 Γκέιτσχεντ
*1983–84 Μπάροου
*1984–85 Στάφορντ Ρέιντζερς
*1985–86 Γκέιτσχεντ
*1986–87 Μάκλεσφιλντ Τάουν
*1987–88 Τσόρλεϊ
*1988–89 Μπάροου
*1989–90 Κόουλν Ντάιναμοους

*1990–91 Γουίτον Άλμπιον
*1991–92 Στάλιμπριτζ Σέλτικ
*1992–93 Σάουθπορτ
*1993–94 Μάριν
*1994–95 Μάριν
*1995–96 Μπάμπερ Μπριτζ
*1996–97 Λικ Τάουν
*1997–98 Μπάροου
*1998–99 Όλτρινγχαμ
*1999–2000 Λάι ΡΜΙ
*2000–01 Στάλιμπριτζ Σέλτικ

*2001–02 Μπάρτον Άλμπιον
*2002–03 Άκρινγκτον Στάνλεϊ
*2003–04 Χάκναλ Τάουν
*2004–05 Χάιντ Γιουνάιτεντ
*2005–06 Μπλιθ Σπάρτανς
*2006–07 Μπέρσκο
*2007–08 Φλίτγουντ Τάουν
*2008–09 Ίστγουντ Τάουν
*2009–10 Γκίσλεϊ
*2010–11 Χάλιφαξ Τάουν
*2011–12 Τσέστερ

Κατηγορία:Ποδοσφαιρικές διοργανώσεις Αγγλίας
Παλάτι των Αρχιεπισκόπων της Ναρμπόν

Το **Παλάτι των Αρχιεπισκόπων** είναι ένα μεγάλο αρχιτεκτονικό συγκρότημα το οποίο βρίσκεται στη Ναρμπόν της Γαλλίας.

## Τοποθεσία
thumb|left|Το Επισκοπικό Παλάτι

Το παλάτι βρίσκεται στην καρδιά της πόλης της Ναρμπόν, στον γαλλικό νομό της Ωντ.

## Περιγραφή
Το Παλάτι των Αρχιεπισκόπων της Ναρμπόν αποτελείται από το παλιό παλάτι με ρομανικές καταβολές και το νέο σε γοτθικό ρυθμό. Η πρόσοψή του περιλαμβάνει τρεις τετράγωνους πύργους που χρονολογούνται στον 13ο και 14ο αιώνα. Φιλοξενεί από τον 19ο αιώνα το δημαρχείο, το μουσείο τέχνης και ιστορίας και το αρχαιολογικό μουσείο της πόλης.

## Ιστορικό

thumb|left|Η Αίθουσα Συνεδριάσεων

Το σύνολο του Παλατιού των Αρχιεπισκόπων της Ναρμπόν και ο περίβολός του έχουν κατηγοριοποιηθεί ως ιστορικά μνημεία το 1840.

## Παραπομπές


## Δείτε επίσης
### Σχετικά Λήμματα
* Κατάλογος των ιστορικών μνημείων της Ωντ
* Κατάλογος των ιστορικών μνημείων της Ναρμπόν
* Κατάλογος των αρχιεπισκόπων της Ναρμπόν

### Εξωτερικοί σύνδεσμοι
* Το μουσείο τέχνης και ιστορίας του παλατιού των αρχιεπισκόπων

Κατηγορία:Κτίρια και κατασκευές στη Γαλλία
Α.Ο. Πολυκράτης Πυθαγορείου

Ο **Αθλητικός Όμιλος Πολυκράτης Πυθαγορείου** είναι ελληνικό αθλητικό σωματείο που δραστηριοποιείται στο νησί της Σάμου, στον ομώνυμο νομό, όπου και βρίσκεται η έδρα του, το Κλειστό Γυμναστήριο Πυθαγορείου. Επίσημο έτος ίδρυσής του είναι το 1931 και χρώματά του το μπλέ, το κόκκινο και το λευκό. Λαμβάνει το όνομά του από τον αρχαίο τύραννο της Σάμου, τον Πολυκράτη, που έζησε κατά τον 6ο αιώνα π.Χ. Ο σύλλογος διατηρεί τμήματα ποδοσφαίρου, καλαθοσφαίρισης, πετοσφαίρισης και κολύμβησης.

## Τμήμα ποδοσφαίρου
Μέχρι σήμερα η ομάδα έχει κατακτήσει 6 τίτλους:
* Πρωτάθλημα Ε.Π.Σ. Σάμου: 6 (1952, 1960, 1999, 2000, 2001, 2010)

## Τμήμα καλαθοσφαίρισης ανδρών
### Ιστορία
Το ανδρικό τμήμα του συλλόγου κατέκτησε το Πρωτάθλημα που διοργανώνει η Τοπική Επιτροπή Ε.Ο.Κ. Σάμου κατά την αγωνιστική περίοδο 2010-11. Κατά συνέπεια έλαβε για πρώτη φορά στην ιστορία του το δικαίωμα συμμετοχής στη Γ' Εθνική Κατηγορία.

Κατά την αγωνιστική περίοδο 2011-12 η ομάδα της Σάμου τερμάτισε στην 9η θέση του βαθμολογικού πίνακα του 2ου Ομίλου Νότου της Γ' Εθνικής, εξασφαλίζοντας την παραμονή της στην κατηγορία.

### Αγωνιστική περίοδος 2012–2013
Κατά την τρέχουσα αγωνιστική περίοδο, 2012-13, ο Α.Ο. Πολυκράτης Πυθαγορείου έλαβε μέρος στο Πρωτάθλημα του 2ου Ομίλου Νότου της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 9η θέση του βαθμολογικού πίνακα. Μελανό σημείο της χρονιάς υπήρξαν τα επεισόδια που έλαβαν χώρα κατά τον αγώνα της ομάδας με εκείνη του Μίλωνα για τα οποία η πρώτη τιμωρήθηκε με την ποινή των δύο αγωνιστικών ημερών κεκλεισμένων των θυρών.

## Τμήμα πετοσφαίρισης

## Τμήμα κολύμβησης

## Παραπομπές


## Εξωτερικοί σύνδεσμοι
* Α.Ο. Πολυκράτης Πυθαγορείου, επίσημος ιστότοπος του τμήματος πετοσφαίρισης.

Κατηγορία:Αθλητικοί σύλλογοι Σάμου
Κατηγορία:Ιδρύσεις αθλητικών συλλόγων το 1931
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1931
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Τ.Ε. Ε.Ο.Κ. Σάμου
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι κολύμβησης
Μαυσωλείο του Λανυεζόλ

Το **Μαυσωλείο του Λανυεζόλ**, βρίσκεται στο Λανυεζόλ (γαλλ. Lanuéjols) του νομού (Λοζέρ) στην πεδιάδα του Βαλντονέ της Γαλλίας, χρονολογείται τον 2ο ή 3ο αιώνα μ.Χ. και ανεγέρθηκε από μια πλούσια οικογένεια στην μνήμη των δύο γιων της. 

## Ιστορικό
### Αρχαιολογικές ανασκαφές
Το ταφικό σύνολο ήρθε στο φως το 1813 από τα χώματα λοφίσκου που το κάλυπταν και το 1840, το μνημείο, γνωστό ως « ρωμαϊκός τάφος », τοποθετήθηκε στην λίστα των κατηγοριοποιημένων ιστορικών μνημείων της Γαλλίας. Το 1880, οι βάσεις ενός άλλου μνημείου ήρθαν στο φως, λίγα μέτρα νοτιότερα του μαυσωλείου.

## Περιγραφή
Κατασκευασμένο με μεγάλα κομμάτια ασβεστόλιθου, το μαυσωλείο αυτό είναι τυπικό του αρχιτεκτονικού μοντέλου του « μαυσωλείου-ναού » που διαδόθηκε στις επαρχίες της Ρωμαϊκής Αυτοκρατορίας από τα τέλη του 1ου αιώνα π.Χ. Η μορφολογία του θυμίζει αυτή των ναών της λατινικής παράδοσης, με σηκό και πρόναο. Η κύρια πρόσοψή του είναι διακοσμημένη με τετράπλευρες στήλες με κίονες σε κορινθιακό ρυθμό και έναν θριγκό με γείσο. Το μνημείο είναι χτισμένο επί ενός βάθρου του οποίου προηγείται ένας πρόναος, ο οποίος αναπαλαιώθηκε το 1999.

Το υπέρθυρο της θύρας του *σηκού* φέρει την παρακάτω επιγραφή: 

:« HONOR[I] ET MEMOR[I]AE LVCI(I) POMPON(II) BASSVL(I) ET L(VCII) POMP(ONII) / BALBIN(I) FILIORVM PI(I)SS[I]MORVM LVCIVS IVL[I]VS BASSIANVS PATER / ET POMPONIA REGOLA MATER AEDEM A FVNDAMENTO VS- / QUE CONSVMMAT[I]ONEM EXSTRVXERVNT ET DEDICAVERVNT / CVM AEDIFICIIS CIRCVMIACENTIBVS. » 

:« Προς τιμήν και εις μνήμην του Λούκιου Πομπόνιου Μπασούλου και του Λούκιου Πομπόνιου Μπαλμπίνου, των πολύ πιστών γιων τους: ο Λούκιος Ιούλιος Μπασιάνος ο πατέρας τους, και η Πομπονία Ρέγκολα, η μητέρα τους, ανήγειραν το μνημείο αυτό από τα θεμέλια έως το στέγαστρο και το αφιέρωσαν όπως και τα γειτονεύοντα κτίσματα. »

## Έκθεση Φωτογραφιών

Image:Mausolée de Lanuéjols (Lozère) 1.JPG|Γενική άποψη του μαυσωλείου
Image:Mausolée de Lanuéjols (Lozère) 2.JPG|Λεπτομέρεια της κάμαρας, στο εσωτερικό του τόξου της *cella*
Image:Mausolée de Lanuéjols (Lozère) 3.JPG|Λεπτομέρεια της πρόσοψης, από τη νοτιοαναοτλική εξωτερική πλευρά του μνημείου
Image:Mausolée de Lanuéjols (Lozère) 4.JPG|Το βάρθρο του μαυσωλείου


## Παραπομπές


## Πηγές
* Ένα τμήμα των πληροφοριών προέρχεται από την ιστοσελίδα του μαυσωλείου του Λανυεζόλ.

## Βιβλιογραφία
* Wolfgang Spickermann , *Religion in den germanischen Provinzen Roms*, Tübingen, Mohr Siebeck (2001), ISBN 978-3-16-147613-6 (online ανάγνωση)

## Εξωτερικός Σύνδεσμος
*  Περιγραφή στην ιστοσελίδα Lieux Insolites

Λανυεζολ
Κατηγορία:Αρχαιολογικοί τόποι στη Γαλλία
Πλάτων (αποσαφήνιση)

Το όνομα **Πλάτων** μπορεί να αναφέρεται:

*Πλάτων, Έλληνας φιλόσοφος. 
*Πλάτων ο κωμικός, ποιητής της αρχαίας αττικής κωμωδίας.
*Άγιος Πλάτωνας, του οποίου η μνήμη τιμάται στις 18 Νοεμβρίου.
*Όσιος Πλάτωνας, του οποίου η μνήμη τιμάται στις 4 Απριλίου.
*Στο ανδρικό όνομα **Πλάτων** και **Πλάτωνας** που εορτάζεται στις 4 Απριλίου & 10 Νοεμβρίου.

## Πρόσωπα
*Πλάτο Τιμπουρτίνους (12ος αιώνας), μαθηματικός, αστρονόμος και μεταφραστής.
*Πλάτων Αϊβαζίδης (1850 - 1921), θεολόγος, κληρικός από την Πάτμο και εθνομάρτυρας του 1921.
*Πλάτων Δρακούλης (1858 - 1914), δημοσιογράφος και κοινωνιολόγος.
*Πλάτων Ροδοκανάκης (1883 – 1919 ή 1920 ), Έλληνας λογοτέχνης και δημοσιογράφος.
*Νικόλαος Πλάτων (1909 - 1992), Έλληνας αρχαιολόγος (ως επίθετο).
*Γεώργιος Πλάτων (1910 - 1993 ), πιανίστας και συνθέτης (ως επίθετο).
*Πλάτων Ριβέλλης (1945), φωτογράφος.
*Πλάτων Μαρλαφέκας (1972), επιχειρηματίας και οδηγός αγώνων.

## Άλλες χρήσεις
*Πλάτων (κρατήρας), της Σελήνης

## Δείτε επίσης

*Πολιτεία του Πλάτωνα
*Ακαδημία Πλάτωνος
Νεβρίδιος

Ο **Νεβρίδιος** (ή Ιμφρίδιος ή Νιμφρίδιος) υπήρξε Γάλλος Καθολικός ιερέας.

Απεστάλη από τον Καρλομάγνο για να ιδρύσει, με τον Βενέδικτο της Ανιάν, το Αββαείο του Λαγκράς. Υπήρξε ο πρώτος Αββάς του συγκεκριμένου μοναστηριού, και μετέπειτα Αρχιεπίσκοπος της Ναρμπόν.

Ο Νεβρίδιος υπήρξε μεγάλη προσωπικότητα του εκκλησιαστικού κόσμου της εποχής του, και είχε σχέσεις με πολλούς ανθρώπους της Εκκλησίας, πέραν του Βενέδικτου της Ανιάν, όπως ο Αλκουίνος και οι Αρχιεπίσκοποι της Λυών, Λεϋδράδος και Αγοβάρδος.

## Βιβλιογραφία
* Élie Griffe, *Histoire religieuse des anciens pays de l’Aude*, Paris, 1933, p. 96-103.

Κατηγορία:Αρχιεπίσκοποι της Ναρμπόν
Κατηγορία:Γαλλικός κλήρος
Κατηγορία:Γάλλοι επίσκοποι
Δικυάνιο

Το *δικυάνιο* είναι η ανόργανη χημική ένωση με τον τύπο (CN)_2. Είναι ένα τοξικό, άχρωμο αέριο με μία διαπεραστική οσμή. Η ένωση ανήκει στην κατηγορία των ψευδοαλογόνων. Το δικυάνιο παράγει τη δεύτερη πιο γνωστή θερμή φλόγα όταν καίγεται με οξυγόνο, η οποία αγγίζει τη θερμοκρασία των 4.525 {}^o\!C (8.177 {}^o\!F).

## Παρασκευή
* Το δικυάνιο παράγεται κυρίως από  κυανιούχες ενώσεις. Μία από τις μεθόδους παραγωγής περιλαμβάνει θερμική διάσπαση κυανιούχου υδραργύρου ως εξής:

2Hg(CN)2 ->[\theta] (CN)2 + Hg2(CN)2

* Μία άλλη μέθοδος παρασκευής περιλαμβάνει την ανάμειξη διαλειμάτων αλάτων του δισθενούς χαλκού (Cu^+2) με κυανιούχες ενώσεις, από την οποία σχηματίζεται μία ασταθής ένωση μονοσθενούς χαλκού (Cu^+1)η οποία σε κυανιούχο μονοσθενή χαλκό (CuCN)και δικυάνιο:

2CuSO4 + 4KCN -> (CN)2 + 2CuCN + 2K2SO4
μικρογραφία|Συντακτικός τύπος Δικυανίου

## Ιστορία

Το δικυάνιο συντέθηκε πρώτη φορά το 1815 από τον Ζοζέφ Λουί Γκαι-Λυσάκ (Josheph Louis Gay-Lussac), ο οποίος προσδιόρισε το μοριακό του τύπο και το ονόμασε.

Η ονομασία "Κυανογόνο", την οποία και του προσέδωσε αρχικά, προέρχεται από τη λέξη "κυανός" και τη λέξη "γεννώ", επειδή αρχικά απομονώθηκε από το Σουηδό χημικό Καρλ Βίλχελμ Σέελε (Carl Wilhelm Scheele) από τη χρωστική "πρωσικό μπλε" (κυανούν του Βερολίνου).

Κατηγορία:Ανόργανες ενώσεις του αζώτου
Κατηγορία:Ανόργανες ενώσεις άνθρακα
Διοργάνωση ποδοσφαίρου Ελλάδας 1915

Διεξήχθη από την 1η Μαΐου έως τις 17 Μαΐου του 1915. Νικητής αναδείχθηκε ο Πανελλήνιος Ποδοσφαιρικός Όμιλος και στους αγώνες β΄ομάδων η Πειραϊκή Ένωσις.

## Διοργάνωση

Την 1 Μαΐου 1915 η Πειραϊκή Ένωσις διοργάνωσε πρωτάθλημα ποδοσφαίρου *«υπό την προστασίαν της Α.Υ. του Διαδόχου»* με Πανελλήνιο χαρακτήρα. Ο Διάδοχος Γεώργιος ήταν ο πρόεδρος της Ελληνικής Ολυμπιακής Επιτροπής. Νωρίτερα, το Φεβρουάριο του ίδιου έτους, η Πειραϊκή Ένωση της οποίας *«επίτιμος πρόεδρος τυγχάνει ο Διάδοχος»* είχε διοργανώσει ποδοσφαιρικό τουρνουά μεταξύ ομάδων του Στρατού και των Προσκόπων υπό την προστασία της Επιτροπής Ολυμπιακών Αγώνων.

*«Τη εγκρίσει και εποπτεία της Σ. Επιτροπής των Ολυμπιακών Αγώνων προεκυρήχθησαν υπό της Πειραϊκής Ποδοσφαιρικής Ενώσεως Ποδοσφαιρικοί Αγώνες αντί των Πανελληνίων ποδοσφαιρικών τοιούτων. Εις τους αγώνας τούτους εδήλωσαν συμμετοχήν τα εξής ποδοσφαιρικά Σωματεία, δια των πρώτων και δευτέρων ομάδων. 1) Αθηναϊκός Σύλλογος Ποδοσφαιρίσεως 2) Πανελλήνιος Ποδοσφαιρικός Σύλλογος 3) Ποδοσφαιρικός Όμιλος Κόροιβος 4) Ποδοσφαιρικός Όμιλος Άρης 5) Πειραϊκή Ποδοσφαιρική Ένωσις. Την ανωτέραν εποπτείαν θα έχει Επιτροπή απεσταλμένη εκ των αντιπροσώπων πάντων εκ των ανωτέρων Σωματείων ης την μεν προεδρίαν θα έχη αντιπρόσωπος της Πειραϊκής Ποδοσφαιρικής Ενώσεως και προκυρησσούσης τους Αγώνες τούτους, την δ΄ επίτιμον προεδρίαν εν εκ των μελών της Σ. Ολυμπιακής Επιτροπής.»* (Εφημερίδα Σκριπ, 12 Μαΐου 1915, σελ.3)

## Αγώνες α΄ ομάδων
Στο πρωτάθλημα συμμετείχαν η Πειραϊκή Ένωση, ο Κόροιβος Αθηνών, ο Πανελλήνιος Ποδοσφαιρικός Όμιλος και το Γουδί. Η εφημερίδα *Αθήναι* αναφέρει τον Πανελλήνιο Ποδοσφαιρικό Όμιλο ως Πανελλήνιος Ποδοσφαιρικός Όμιλος (Καλαφάτη) Αθηνών για να τονίσει τη διαφορά του από τον προγενέστερο ΠΟΑ αλλά και την σχέση του μεταγενέστερου ΠΠΟ με το αρχικό δημιούργημα του Καλαφάτη και γόννο του ΠΠΟ. Στη συνέχεια εισήχθη στο πρωτάθλημα και ο Εθνικός Γυμναστικός Σύλλογος. Στις 17 Μαΐου του 1915 ο Πανελλήνιος Ποδοσφαιρικός Όμιλος επικράτησε με σκορ 2-1 επί της Πειραϊκής Ένωσης και κατέκτησε το πρωτάθλημα.

## Αγώνες β΄ ομάδων
[thumb|right|100px|[Λουκάς Πανουργιάς]]

Επίσης διεξήχθη και πρωτάθλημα β΄ομάδων με πρωταθλήτρια την Πειραϊκή Ένωση. Στον τελικό η Πειραϊκή Ένωση επικράτησε με σκορ 2-1 επί του Πανελληνίου Ποδοσφαιρικού Ομίλου, ο οποίος στις 12 Ιουνίου είχε νικήσει τον Κόροιβο με 3-0. Στον αγώνα του Πανελληνίου Ποδοσφαιρικού Ομίλου με τον Κόροιβο αγωνίστηκαν οι Γ. Μπούρλος, Γ. Δεμερτζής, Δ. Πάλλας, Λ. Ρεγώτης, Θ. Νικολαΐδης, Μ. Χρυσάνθου, Αγ. Δεμερτζής, Λ. Πανουργιάς, Αλ. Δεσποτόπουλος, G. Smith, Π. Λαγουμτζής. Η ΕΠΟ δεν λαμβάνει υπ'όψιν της όλες τις ποδοσφαιρικές διοργανώσεις που έχουν διεξαχθεί πριν τη σύστασή της.

## Δείτε επίσης
*Διοργάνωση ποδοσφαίρου Ελλάδας 1908
*Διοργάνωση ποδοσφαίρου Ελλάδας 1911

## Παραπομπές


Κατηγορία:Πανελλήνιο πρωτάθλημα ποδοσφαίρου

Κατηγορία:Ποδόσφαιρο το 1915
Κατηγορία:Ποδοσφαιρικές διοργανώσεις Ελλάδας
Κυστίνη

Η **κυστίνη** είναι ένα διμερές αμινοξύ με χημικό τύπο (SCH2CH(NH2)CO2H)2. Σχηματίζεται από την οξείδωση δύο κυστεϊνών που ενώνονται ομοιοπολικά σχηματίζοντας έναν δισουλφιδικό δεσμό. Έχει τη μορφή λευκού κρυσταλλικού στερεού και λιώνει με αποσύνθεση στους 260 °C. Η κυστίνη ανακαλύφθηκε το 1810 από τον William Hyde Wollaston, αλλά η πρωτεϊνική της προέλευση έγινε κατανοητή το 1899, όταν απομονώθηκε από κέρατα βοοειδών. Με τον σχηματισμό δισουλφιδικών δεσμών εντός της ίδιας πολυπεπτιδικής αλυσίδας ή μεταξύ διαφορετικών αλυσίδων, η κυστίνη παίζει σημαντικό ρόλο στον καθορισμό της τριτοταγούς δομής πολλών πρωτεϊνών. Οι δισουλφιδικοί δεσμοί, μαζί με τους δεσμούς υδρογόνου και τις υδροφοβικές αλληλεπιδράσεις, παίζουν ρόλο στον σχηματισμό της γλουτένης στο ψωμί. Η κυστίνη βρίσκεται σε αφθονία στους σκελετικούς και συνδετικούς ιστούς. Περίπου το 5% της μάζας των ανθρώπινων τριχών αποτελείται από κυστίνη.

## Ιδιότητες
Ο δισουλφιδικός δεσμός της κυστίνης ανάγεται εύκολα και δίνει την αντίστοιχη θειόλη, κυστεΐνη. Η αντίδραση αυτή γίνεται με επίδραση θειολών όπως η μερκαπτοαιθανόλη και η διθειοθρειτόλη.
:(SCH2CH(NH2)CO2H)2  +  2 RSH  →  2 HSCH2CH(NH2)CO2Η  +  RSSR
Για το λόγο αυτό, οι διατροφικές πηγές και ιδιότητες της κυστίνης ταυτίζονται με αυτές του πιο κοινού αμινοξέος κυστεΐνη.

Στην κληρονομική ασθένεια κυστινουρία ο οργανισμός εμφανίζει διαταραχή στην απορρόφηση της κυστίνης, η οποία σχηματίζει κρυσταλλικά συσσωματώματα στα ούρα και δημιουργεί ουρόλιθους.

## Παραπομπές


Κατηγορία:Αμινοξέα
Κατηγορία:Οργανικές ενώσεις με θείο
Πόντος (καλαθοσφαίριση)

Οι **πόντοι** στην καλαθοσφαίριση χρησιμοποιούνται για την βαθμολογία των ομάδων. Οι πόντοι μπορεί να επιτευχθούν μέσω των σουτ (δύο ή τρεις πόντοι) ή με ελεύθερες βολές (ένας πόντος). Εάν ένας παίκτης πετύχει καλάθι μέσα από την γραμμή των τριών πόντων, σκοράρει 2 πόντους, ενώ αν πετύχει καλάθι πίσω από την γραμμή των τριών πόντων, τότε σκοράρει 3 πόντους. Η ομάδα που έχει πετύχει τους περισσότερους πόντους στο τέλος του παιχνιδιού κερδίζει το παιχνίδι, ενώ αν έρθει ισοπαλία τότε δίνεται 5-λεπτη παράταση και αν το σκορ έρθει πάλι ισόπαλο τότε δίνονται εκ νέου παρατάσεις όσες φορές απαιτηθεί μέχρι να αναδειχθεί τελικός νικητής.

## Ρεκόρ
* Το ρεκόρ για τους περισσοτέρους πόντους καριέρας στην κανονική περίοδο του ΝΒΑ το κατέχει ο ΛεΜπρόν Τζέιμς έχοντας ξεπεράσει τους 42.000 (ακόμα εν δράση).
* Τον υψηλότερο μέσο όρο καριέρας στο NBA τον κατέχει ο Μάικλ Τζόρνταν, με 30,12 πόντους ανά αγώνα.
* Στις 2 Μαρτίου 1962, στο εντός έδρας παιχνίδι των Φιλαδέλφεια Ουόριορς ενάντια στους Νιου Γιορκ Νικς (169-147 το τελικό σκορ), ο Ουίλτ Τσάμπερλεϊν έγραψε ιστορία, πετυχαίνοντας 100 πόντους (ρεκόρ σκοραρίσματος στην ιστορία του NBA), εκ των οποίων οι 61 στο δεύτερο ημίχρονο (ρεκόρ πόντων στο NBA σε ένα ημίχρονο). Παραμένει μέχρι σήμερα η μεγαλύτερη ατομική επίδοση στο NBA και μία από τις μεγαλύτερες στην ιστορία του μπάσκετ, ενώ τότε ήταν η πρώτη φορά παγκοσμίως που καταγράφηκε τέτοιο επίτευγμα. Μεταξύ άλλων, ο Τσάμπερλεϊν είχε επίσης πετύχει μέσα στη σεζόν 78 πόντους ενάντια στους Λέικερς και 73 ενάντια στους Πάκερς. Ως συνέπεια, ολοκλήρωσε τη σεζόν με ρεκόρ πόντων στο πρωτάθλημα της σεζόν 1961-1962 (4.029 συνολικά, δηλαδή 50,4 ανά παιχνίδι), το οποίο επίσης παραμένει αξεπέραστο έως και σήμερα.
* Το ατομικό ρεκόρ στην Ελλάδα, κατέχει ο Αριστείδης Μούμογλου με 145 πόντους, επίδοση που σημειώθηκε στις 13 Ιουλίου 1972 σε έναν αγώνα που ο Ηρακλής κέρδισε τον ΒΑΟ με 172-94. Πέτυχε δηλαδή τους 145 από τους 172 πόντους του Ηρακλή. Ο Μούμογλου πέτυχε 63 πόντους στο πρώτο ημίχρονο και 82 από τους 109 συνολικά του Ηρακλή στο δεύτερο ημίχρονο. Για την ακρίβεια, πέτυχε 72 εύστοχα δίποντα, ενώ το κατόρθωμά του είναι ακόμη πιο μεγάλο αν συνυπολογιστεί πως εκείνη την εποχή στο μπάσκετ δεν είχε θεσμοθετηθεί ακόμα το τρίποντο (καθιερώθηκε στο NBA το 1979 και διεθνώς το 1984). Επίσης πέτυχε μία από τις έξι ελεύθερες βολές που εκτέλεσε. Η επίδοση αυτή, καταγράφτηκε τότε στο βιβλίο των Ρεκόρ Γκίνες, ενώ σήμερα αποτελεί την πέμπτη καλύτερη παγκοσμίως.

## Αναφορές


Κατηγορία:Ορολογία καλαθοσφαίρισης
Μινεσότα Τίμπεργουλβς

Οι **Μινεσότα Τίμπεργουλβς** (αγγλικά: *Minnesota Timberwolves*) είναι επαγγελματική ομάδα μπάσκετ με έδρα τη Μινεάπολη των Ηνωμένων Πολιτειών. Ανήκουν στο Βορειοδυτικό τμήμα του National Basketball Association (NBA). Οι εντός έδρας αγώνες του συλλόγου διεξάγονται στο Target Center, γήπεδο χωρητικότητας 19.356 ατόμων.

Οι Τίμπεργουλβς ιδρύθηκαν το 1989 μετά απο επέκταση του ΝΒΑ. Στα πρώτα χρόνια της ιστορίας τους δεν κατάφεραν να προκριθούν στα πλέι-οφς αλλά μετά την απόκτηση του Κέβιν Γκαρνέτ στο Ντραφτ του 1995, η ομάδα κατάφερε να μπει πλέι-οφ οκτώ συνεχόμενες φορές 1997-2004. Παρά τον αποκλεισμό στον πρώτο γύρο στις επτά πρώτες προσπάθειές τους, οι Τίμπεργουλβς κέρδισαν τον πρώτο τίτλο κατηγορίας τους το 2004 και προχώρησαν στα τελικά της δυτικής περιφέρειας. Ο Γκαρνέτ κέρδισε το βραβείο του Πολυτιμότερου Παίκτη (MVP) NBA για εκείνη την σεζόν. Η ομάδα είναι σε φάση αναδιοργάνωσης μετά τα πλέι-οφ του 2005, και την πώληση του Γκαρνέτ στους Μπόστον Σέλτικς το 2007.

## Γήπεδα
μικρογραφία|238px|Target Center
* Hubert H. Humphrey Metrodome (1989–1990)
* Target Center (1990–σήμερα)

## Επιτυχίες

### Τίτλοι ΝΒΑ
* **0**

### Τίτλοι Περιφέρειας
* **0**

### Τίτλοι Κατηγορίας
* **1** (2004)

## Ρόστερ

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 1989
Κατηγορία:Ιδρύσεις ομάδων καλαθοσφαίρισης το 1989
Παπαστεφάνου (αποσαφήνιση)

Με το επώνυμο **Παπαστεφάνου** μπορεί να αναφέρονται τα παρακάτω πρόσωπα:

* Αμαλία Παπαστεφάνου, Ελληνίδα καλλιτέχνις της παραδοσιακής μουσικής.
* Αλεξάνδρα Παπαστεφάνου, Ελληνίδα πιανίστα και σολίστ.
* Γεώργιος Παπαστεφάνου, Έλληνας οπλαρχηγός και μακεδονομάχος.
* Γεώργιος Παπαστεφάνου (φιλοτελιστής) (1890-1978), Έλληνας φιλοτελιστής και δωρητής.
* Γιώργος Παπαστεφάνου (1941- ), Έλληνας δημοσιογράφος και στιχουργός.
* Γιάννης Παπαστεφάνου, Έλληνας αθλητής της υδατοσφαίρισης.
* Δημήτρης Παπαστεφάνου (1910- ;), Έλληνας αθλητής, δρομέας μακρινών αποστάσεων.
* Τερψιχόρη Παπαστεφάνου, Ελληνίδα πιανίστα, συνθέτρια και χωροδιδάσκαλος.

Κατηγορία:Ελληνικά επώνυμα
Ιζέφσκ

Το **Ιζέφσκ**, γνωστό λανθασμένα και ως **Ιζέβσκ**  (· γλώσσα ουντμούρτ: *Ижкар*), είναι πόλη της Ρωσίας και πρωτεύουσα της Δημοκρατίας των Ουντμούρτ, με πληθυσμό 627.734 κατοίκων, σύμφωνα με την απογραφή του 2010. Ιδρύθηκε το 1760 και βρίσκεται στον ποταμό Ιζ, στα δυτικά Ουράλια. Από το 1984 έως το 1987, η πόλη ονομαζόταν **Ουστίνοφ** (*Устинов*), προς τιμήν του Υπουργού Άμυνας της Σοβιετικής Ένωσης, στρατάρχη Ντμίτρι Ουστίνοφ. 

Η πόλη είναι σημαντικό βιομηχανικό κέντρο, καθώς και το οικονομικό και διοικητικό κέντρο της Δημοκρατίας. Το Ιζέφσκ είναι ιδιαίτερα γνωστό για στρατιωτική βιομηχανία του, με την μεγαλύτερη επιχείρηση πυρομαχικών της Ρωσίας, Izhmash, κατασκευαστή του ΑΚ-47, να έχει έδρα την πόλη.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Πόλεις της Ουντμουρτίας
Κατηγορία:Πρωτεύουσες ομόσπονδων ενοτήτων της Ρωσίας
California Jamming

***California Jamming*** είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple ο οποίος κυκλοφόρησε το 1996 από την "ΕΜΙ" και επανεκδόθηκε στις 22 Απριλίου του 2003 από την "Purple Records". Ο δίσκος αποτελεί το σάουντρακ του βίντεο "*[[Live in California 74]]*" και ηχογραφήθηκε στις 6 Απριλίου του 1974 στο "Ontario Speedway" της Καλιφόρνια, κατά τη διάρκεια του φεστιβάλ "California Jam", στο οποίο οι Deep Purple εμφανίστηκαν ως πρώτο όνομα μπροστά σε 250.000 θεατές. Η συναυλία μεταδόθηκε από το τηλεοπτικό δίκτυο "ABC" και κυκλοφόρησε σε βιντεοκασέτα, το 1981.

Κατά τη διάρκεια του φεστιβάλ, οι Deep Purple αρνήθηκαν να εμφανιστούν πριν το ηλιοβασίλεμα, γεγονός το οποίο δημιούργησε προβλήματα με τους διοργανωτές, οι οποίοι ζητούσαν επίμονα να βγει το συγκρότημα στη σκηνή. Μετά από πολλές συζητήσεις, ο εκφωνητής ανακοίνωσε την εμφάνιση του συγκροτήματος και οι Deep Purple ανέβηκαν στη σκηνή. Προς το τέλος της εμφάνισης τους, ο κιθαρίστας Ρίτσι Μπλάκμορ κατέστρεψε μία τηλεοπτική κάμερα η οποία έμπαινε ανάμεσα σε αυτόν και το κοινό, ενώ μετά έλουσε κάποιους από τους ενισχυτές με βενζίνη και τους έβαλε φωτιά, προκαλώντας έκρηξη. Τελικά, οι Deep Purple έφυγαν με ελικόπτερο από τον χώρο της συναυλίας, αποφεύγοντας την σύλληψη του Μπλάκμορ από τις αρχές.

Η επανέκδοση του δίσκου περιελάμβανε το κομμάτι "*Lay Down, Stay Down*", το οποίο ήταν το μόνο από την εμφάνιση του συγκροτήματος το οποίο δεν συμπεριλήφθηκε στην αρχική έκδοση του δίσκου.

## Τραγούδια
1. **[[Burn (Deep Purple song)|Burn]]** - 6:21
2. **[[Might Just Take Your Life]]** - 4:49
3. **[[Mistreated]]** - 10:13
4. **[[Smoke on the Water]]** - 8:26
5a. **You Fool No One**
5b. **[[The Mule]]** - 18:42
6. **[[Space Truckin]]' ** - 25:13

## Τα μέλη των Deep Purple
Το **California Jamming** ηχογραφήθηκε από τη τρίτη σειρά μελών του συγκροτήματος. Τα μέλη της ήταν τα εξής:

* **[[Ντέιβιντ Κόβερντεϊλ]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Γκλεν Χιούζ]]** - *[[μπάσο]], [[Φωνητική|φωνητικά]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* The Story of California Jam, One of Rock's Greatest Festivals

Κατηγορία:Δισκογραφία των Deep Purple
Κατηγορία:Άλμπουμ του 1996
Ανακεφαλαίωση

Με τον όρο **ανακεφαλαίωση** χαρακτηρίζεται γενικά οποιαδήποτε συνοπτική έκθεση, συνόψιση προηγηθέντος λόγου επί βασικών σημείων, ή συμπερασμάτων.

## Οικονομικές επιστήμες
Ως οικονομικός όρος ανακεφαλαίωση ονομάζεται η ενσωμάτωση των τόκων στο κεφάλαιο και ο ανατοκισμός του αθροίσματος. Για παράδειγμα μετά τη λήξη της περιόδου προθεσμιακής κατάθεσης ενός χρηματικού ποσού αν δεν γίνει ανάληψη των τόκων και εκφράζεται επιθυμία συνέχισης νέας προθεσμιακής κατάθεσης, τότε ο τόκος (αφαιρούμενης της φορολογίας από τον ίδιο χρηματοπιστωτικό φορέα - τράπεζα) προστίθεται στο αρχικό ποσό κατάθεσης (κεφάλαιο) και ανατοκίζεται σε νέα προθεσμιακή περίοδο. Σημειώνεται ότι ανακεφαλαίωση μπορεί να γίνει και σε χρέος με ανάληψη νέου δανείου.

## Μουσική
Ως θεωρητικός μουσικός όρος αφορά κυρίως το γ΄ και τελευταίο μέρος της αλέγκρο σονάτας (βλ. και ανακεφαλαίωση (μουσική). Στην ελληνική μουσική θεωρία περί μουσικής μορφολογίας όπως δίδαξαν οι Δημήτρης Μητρόπουλος και Μανόλης Καλομοίρης  Αντίθετα ο Γιάννης Ιωαννίδης χρησιμοποίησε αντ΄ αυτού τον όρο «επανέκθεση».

## Παραπομπές

## Πηγές
* "Εγκυκλοπαίδεια Πάπυρος Larousse Britannica"  τομ.8ος, σελ.267.
Διοικητική διαίρεση Περιφέρειας Ηπείρου

Στον παρακάτω κατάλογο αναφέρονται οι περιφερειακές ενότητες, οι δήμοι, οι δημοτικές ενότητες, οι τοπικές κοινότητες και οι οικισμοί της **[[Περιφέρεια Ηπείρου|Περιφέρειας Ηπείρου]]**.

Τα στοιχεία προέρχονται από επεξεργασία του αρχείου της Ελληνικής Στατιστικής Αρχής για την Απογραφή πληθυσμού της Ελλάδας του 2011, λαμβάνοντας υπόψη και την τροποποίηση του προαναφερθέντος αρχείου σύμφωνα με το ΦΕΚ 698/Β'/20.03.2014 .


__TOC__



Κατηγορία:Κατάλογοι που αφορούν την Ελλάδα
Χριστιανοδημοκράτες (Φινλανδία)

Οι **Χριστιανοδημοκράτες** (φινλ. *Kristillisdemokraatit*, σουηδ. *Kristdemokraterna*) είναι ένα φινλανδικό χριστιανοδημοκρατικό πολιτικό κόμμα. Το κόμμα ήταν αρχικά γνωστό ως **Φινλανδικός Χριστιανικός Σύνδεσμος** (φινλ. *Suomen Kristillinen Liitto*, σουηδ. *Finlands Kristliga Förbund*), ενώ έχει 6 από τις συνολικά 200 έδρες του Κοινοβουλίου της Φινλανδίας και μία έδρα στο Ευρωπαϊκό Κοινοβούλιο. Το κόμμα συμμετέχει στην κυβέρνηση του Γίρκι Κατάινεν από τις 22 Ιουνίου 2011, ενώ η αρχηγός του Πάιβι Ράσανεν είναι η νυν υπουργός εσωτερικών της χώρας.

Το κόμμα ιδρύθηκε το 1958 ύστερα από διάσπαση στο Κόμμα Εθνικού Συνασπισμού, ενώ υιοθέτησε το τωρινό του όνομα το 2001.

## Εξωτερικοί σύνδεσμοι
* 

Κατηγορία:Φινλανδικά πολιτικά κόμματα
Κατηγορία:Χριστιανοδημοκρατικά κόμματα
SR

Η συντομογραφία λατινικών χαρακτήρων **SR** ή **Sr** ή **sr** μπορεί να αναφέρεται:

## Γεωγραφικοί προσδιορισμοί
*Στο Σουρινάμ, χώρα της Νότιας Αμερικής, κατά ISO 3166-2
**Στον .sr top-level domain κωδικό για το Σουρινάμ στο διαδίκτυο.
*Στη Σλοβακία, από την παλαιότερη ονομασία της χώρας **''S**lovak **R**epublic*

==Επιστήμες==
*Στο χημικό στοιχείο [[Στρόντιο]].
*Στην [[Ειδική σχετικότητα]], (Special relativity).
*Στο [[Ενδοπλασματικό δίκτυο]], (Sarcoplasmic reticulum).

==Τεχνολογία==
*Στην [[Ακτινοβολία σύγχροτρον]], (Synchrotron radiation).
*Στην [[Αναγνώριση ομιλίας]], (Speech recognition).
*Στο κύκλωμα [[δισταθής πολυδονητής|δισταθούς πολυδονητή]] (flip-flop) τύπου *'SR**.
*Στο [[SR-71 Blackbird]], αεροσκάφος αναγνώρισης.
*Στο [[Boeing 747|Boeing 747SR]], αεροπλάνο, έκδοση του 747.

==Άλλες χρήσεις==
*Στη [[Σερβική γλώσσα]], κατά ISO 639-1 ως **sr'''
*Στο Ριάλ Σαουδικής Αραβίας, νόμισμα.
*Στη Swissair, αεροπορική εταιρεία κατά IATA.
*Στο Κόμμα των Σοσιαλεπαναστατών
Πόντος (αποσαφήνιση)

Η λέξη **Πόντος** μπορεί να αναφέρεται:

## Γεωγραφικοί προσδιορισμοί
*Πόντος, γεωγραφική περιοχή.
*Εύξεινος Πόντος, εσωτερική θάλασσα.
*Ιόνιος Πόντος, θαλάσσια περιοχή

## Μονάδες μέτρησης
*Εκατοστό, εναλλακτική ονομασία του εκατοστόμετρου.
*Πόντος εμπειρίας, μονάδα μέτρησης στα παιχνίδια ρόλων.
*Πόντος (καλαθοσφαίριση), μονάδα μέτρησης σκορ.

## Άλλες χρήσεις

*Πόντος (μυθολογία), θεότητα στην Ελληνική μυθολογία.
*Πόντος (Υποβρύχιο), υποβρύχιο του Ελληνικού ναυτικού.
*Πόντος Μερζιφούντα, αθλητικός σύλλογος.
Διοικητική διαίρεση Περιφέρειας Δυτικής Ελλάδας

Το Ελληνικό κράτος διαιρείται διοικητικά σε: 1 Κεντρική Κυβέρνηση, 7 Αποκεντρωμένες Διοικήσεις, 13 Περιφέρειες, 74 Περιφερειακές Ενότητες, 332 Δήμους, 1.037 Δημοτικές Ενότητες και 6.070 Δημοτικές Κοινότητες.

Στον παρακάτω κατάλογο αναφέρονται οι 3 **Περιφερειακές Ενότητες**, οι 19 **δήμοι**, οι 74 **Δημοτικές Ενότητες**, οι **704 Δημοτικές Κοινότητες** και οι οικισμοί της **[[Περιφέρεια Δυτικής Ελλάδας|Περιφέρειας Δυτικής Ελλάδας]]** καθώς και ο **πληθυσμός** τους σύμφωνα με τα αποτελέσματα της **[[Ελληνική απογραφή 2021|Απογραφής 2021]]**.

* Τα στοιχεία προέρχονται από την *Εφημερίδα της Κυβερνήσεως της Ελληνικής Δημοκρατίας*, τεύχος 2ο, Αριθμός Φύλλου 2802 (26 Απριλίου 2023): "Αποτελέσματα της Απογραφής Πληθυσμού−Κατοικιών 2021 που αφορούν στο Μόνιμο Πληθυσμό της Χώρας" (αρχείο pdf), λαμβάνοντας ωστόσο υπόψη και την τροποποίηση του προαναφερθέντος αρχείου σύμφωνα με το ΦΕΚ 2090/Β'/07.04.2024 
* Ο πληθυσμός που αναφέρεται είναι ο **μόνιμος πληθυσμός**.


__TOC__


## Σημειώσεις


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012). 
* Τροποποίηση της Απόφασης με αριθμό 11247/28.12.2012 (ΦΕΚ 3465/Β΄/28.12.2012) και Θέμα «Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας» , *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 698 (20 Μαρτίου 2014).
* Επεξεργασία του αρχείου της Ελληνικής Στατιστικής Αρχής για την απογραφή πληθυσμού της Ελλάδας του 2021.


Κατηγορία:Κατάλογοι που αφορούν την Ελλάδα